[{"text_idx": "#000000", "text": "Ymchwilio i honiadau o hiliaeth yng nge\u0302m y Scarlets"}, {"text_idx": "#000001", "text": "Mae rhanbarth rygbi'r Scarlets wedi cyhoeddi y byddan nhw'n ymchwilio i honiadau o ymddygiad hiliol yn ystod rownd wyth olaf Cwpan Pencampwyr Ewrop."}, {"text_idx": "#000002", "text": "Yn dilyn buddugoliaeth y Scarlets o 29-17 yn erbyn La Rochelle ar 30 Mawrth, fe aeth rhai ar wefannau cymdeithasol i gwyno am ymddygiad hiliol gan gefnogwyr."}, {"text_idx": "#000003", "text": "\"Bydd ymchwiliad yn cael ei gynnal er mwyn cael y ffeithiau llawn a chefndir y digwyddiad cyn gwneud sylw pellach,\" meddai llefarydd ar ran y clwb."}, {"text_idx": "#000005", "text": "Ychwanegodd y clwb: \"Fe fwynheuodd y mwyafrif llethol o'r 15,000 oedd ym Mharc y Scarlets ar gyfer ge\u0302m rownd wyth olaf Cwpan Pencampwyr Ewrop achlysur teuluol cynnes bendigedig.\""}, {"text_idx": "#000006", "text": "Mae'r Scarlets wedi cyrraedd rownd gynderfynol Cwpan y Pencampwyr am y tro cyntaf ers 2007."}, {"text_idx": "#000007", "text": "Dywedodd llefarydd ar ran y corff rygbi Ewropeaidd sy'n cynnal y gystadleuaeth, yr EPRC, eu bod yn \"cydweithio a\u0302'r Scarlets er mwyn deall ffeithiau'r digwyddiad adroddwyd yn dilyn y rownd wyth olaf\" ond nad oedd ganddyn nhw sylw pellach ar hyn o bryd."}, {"text_idx": "#000008", "text": "Disgrifiad o\u2019r llun, Dywedodd Wayne Pivac bod y rhanbarth yn cymryd yr honiadau o ddifrif"}, {"text_idx": "#000009", "text": "Dywedodd hyfforddwr y Scarlets, Wayne Pivac, nad oedd e wedi clywed unrhyw beth, ond ei fod yn awyddus i'r clwb ymchwilio i'r mater: \"Fel clwb, rydyn ni'n ei ystyried yn fater difrifol iawn, iawn."}, {"text_idx": "#000010", "text": "\"Does dim lle i hyn yn ein cymdeithas ni, heb so\u0302n am ym Mharc y Scarlets."}, {"text_idx": "#000011", "text": "\"Felly rydyn ni'n siomedig iawn o glywed hyn a byddwn yn aros am ganlyniadau'r ymholiadau sy'n mynd rhagddyn nhw ar hyn o bryd."}, {"text_idx": "#000014", "text": "Scarlets yn rownd gynderfynol Cwpan Ewrop"}, {"text_idx": "#000015", "text": "Prif StraeonBalchder teulu o Gymru dros gyflwyno Cyfraith JadeCyhoeddwyd4 awr yn o\u0302l'Llawenydd' wrth ailddechrau Papur Sain CeredigionCyhoeddwyd6 awr yn o\u0302l'Dim angen' llysgennad brenhinol i be\u0302l-droed CymruCyhoeddwyd5 awr yn o\u0302l"}, {"text_idx": "#000018", "text": "'Dim angen' llysgennad brenhinol i be\u0302l-droed Cymru"}, {"text_idx": "#000022", "text": "Ateb y Galw: Lewis Owen"}]